CELEX: E2019C0094
Language: bg
Date: 2019-12-18 00:00:00
Title: Решение на Надзорния орган на ЕАСТ No 94/19/COL от 18 декември 2019 година за сто и пето изменение на Процесуалните и материалноправните правила в областта на държавната помощ чрез заличаване на насоките относно конвертирането на националните валути спрямо еврото [2020/481]

2.4.2020   
               
               
                  BG
               
               
                  Официален вестник на Европейския съюз
               
               
                  L 102/14
               
            
         РЕШЕНИЕ НА НАДЗОРНИЯ ОРГАН НА ЕАСТ
         No 94/19/COL
         от 18 декември 2019 година
         за сто и пето изменение на Процесуалните и материалноправните правила в областта на държавната помощ чрез заличаване на насоките относно конвертирането на националните валути спрямо еврото [2020/481]
         НАДЗОРНИЯТ ОРГАН НА ЕАСТ („ОРГАНЪТ“),
         Като взе предвид Споразумението за Европейското икономическо пространство („Споразумението за ЕИП“), и по-специално членове 61—63 от него и Протокол № 26 към него,
         Като взе предвид Споразумението между държавите от ЕАСТ за създаване на Надзорен орган и Съд („Споразумението за Надзорен орган и Съд“), и по-специално член 24 и член 5, параграф 2, буква б) от него,
         Като има предвид, че:
         
                     (1)
                  
                  
                     Съгласно член 24 от Споразумението за Надзорен орган и Съд Органът прилага разпоредбите на Споразумението за ЕИП, отнасящи се до държавната помощ.
                  
               
                     (2)
                  
                  
                     Съгласно член 5, параграф 2, буква б) от Споразумението за Надзорен орган и Съд Органът публикува уведомления или насоки по въпроси, които се разглеждат в Споразумението за ЕИП, ако това се предвижда изрично в това споразумение или в Споразумението за Надзорен орган и Съд или ако Органът сметне това за необходимо.
                  
               
                     (3)
                  
                  
                     На 19 януари 1994 г. Органът прие Процесуалните и материалноправни правила в областта на държавната помощ, включващи глава с насоки относно конвертирането на националните валути спрямо екю (1).
                  
               
                     (4)
                  
                  
                     На 5 ноември 2003 г. тези насоки бяха изменени вследствие на въвеждането на еврото (2).
                  
               
                     (5)
                  
                  
                     От тези насоки следва, че през всяка календарна година всички суми, изразени в евро, ще бъдат конвертирани във валутите на държавите от ЕИП/ЕАСТ по валутните курсове, валидни за първия ден на годината, по които са налични обменни стойности за евро във всички валути на ЕИП.
                  
               
                     (6)
                  
                  
                     Тези насоки вече не съответстват на насоките и практиките на Европейската комисия, която по принцип прилага месечни/дневни курсове за конвертиране на валута.
                  
               
                     (7)
                  
                  
                     Органът проведе консултации с държавите от ЕИП/ЕАСТ и Европейската комисия и ще приведе в съответствие системата си за конвертиране на валута с тази на Европейската комисия.
                  
               
                     (8)
                  
                  
                     Във връзка с това Органът реши да заличи своите насоки относно конвертирането на националните валути спрямо еврото,
                  
               ПРИЕ НАСТОЯЩОТО РЕШЕНИЕ:
         
            Член 1
            Процесуалните и материалноправни правила в областта на държавната помощ се изменят, като се заличава глава 33 относно конвертирането на националните валути спрямо еврото.
         
         
            Член 2
            Само текстът на английски език на настоящото решение е автентичен.
         
         
            Съставено в Брюксел на 18 декември 2019 година
            
               
                  За Надзорния орган на ЕАСТ
               
               Bente ANGELL-HANSEN
               
                  Председател
               
               
                  Отговорен член на Колегията
               
            
            
               Frank J. BÜCHEL
               
                  Член на Колегията
               
            
            
               Högni KRISTJÁNSSON
               
                  Член на Колегията
               
            
            
               Carsten ZATSCHLER
               
                  Приподписващ в качеството си на Правни и административни въпроси“
            
         
         
            (1)  Решение № 4/94/COL (ОВ L 231, 3.9.1994 г., стр. 68).
         
            (2)  Решение № 197/03/COL (ОВ L 139, 25.5.2006 г., стр. 33).